smcproject/ml-wiki-sentences huggingface dataset:
ഈ റിസർവ്വേഷനിലും അയൽ റിസർവ്വേഷനിലുമായി ഏകദേശം 1,000 ഗോത്ര അംഗങ്ങൾ ജീവിക്കുകയും തൊഴിൽ ചെയ്യുകയും ചെയ്യുന്നു.
1964 ൽ ഗോത്രത്തിനു സ്വന്തമായി ഒരു ഭരണഘടനയുണ്ടാക്കുകയും ഒരു ട്രൈബൽ കൌൺസിൽ നിലവിൽ വരുകയും ചെയ്തു.
അരിസോണയിലെ യുമയ്ക്ക് 13 മൈൽ തെക്കായി നിലനിൽക്കുന്ന ഈ റിസർവ്വേഷനിൽ കൊക്കാപാ കാസിനോ, കൊക്കാപാ റിസോർട്ട്, കോൺഫറൻസ് സെൻറർ, കൊക്കോപാ റിയോ കൊളറാഡോ ഗോൾഫ് കോർസ്, കൊക്കാപാ മ്യൂസിയം, കൊക്കാപാ സ്പീഡ് വേ ആൻറ് റിവർ ഫാമിലി എൻറർടെയിൻമെൻറ് സെൻറർ എന്നിവ സ്ഥിതി ചെയ്യുന്നു.
സന്ദർശകർ ഗോൾഫിങ്, വിവിധ കളികൾക്കും ഗോത്ര സംസ്ക്കാരത്തെക്കുറിച്ചു പഠിക്കുവാനും അവസരം ലഭിക്കുന്നു.
അവലംബം ↑ U.S. Census Bureau, Census 2010 Census 2010 American Indian and Alaska Native Summary File (AIANSF) - Sample Data, Cocopah Tribe of Arizona alone or in Combination, M22
ജനുവരി 4 ഇംഗ്ലീഷ് വിലാസം https://ml.wikipedia.org/wiki/January_4
ഗ്രിഗോറിയൻ കലണ്ടർ പ്രകാരം ജനുവരി 4 വർഷത്തിലെ 4-ആം ദിനമാണ്.
വർഷാവസാനത്തിലേക്ക് 361 ദിവസങ്ങൾ കൂടിയുണ്ട് (അധിവർഷങ്ങളിൽ 362).
ചരിത്രസംഭവങ്ങൾ 46 BC - ജൂലിയസ് സീസർ റസ്പിന യുദ്ധത്തിൽ ടൈറ്റസ് ലാബനിയസുമായി യുദ്ധം ചെയ്യുന്നു.
1896 - യൂറ്റാ 45-ാമത്തെ യുഎസ് സംസ്ഥാനമായി അംഗീകരിക്കപ്പെട്ടു.
1932 – ബ്രിട്ടീഷ് ഇന്ത്യാ സർക്കാർ കോൺഗ്രസിനെ നിയമവിരുദ്ധമായി പ്രഖ്യാപിച്ചു.
തുടർന്ന് ഗാന്ധിജിയടക്കം പല നേതാക്കളും അറസ്റ്റിലായി.
1948 – ഒരു നൂറ്റാണ്ട് കാലത്തെ ബ്രിട്ടീഷ് ഭരണത്തിനു ശേഷം ബർമ പരമാധികാര റിപ്പബ്ലിക്കായി.
1958 - സ്പുട്നിക് 1 ഭ്രമണപഥത്തിൽ നിന്നും ഭൂമിയിൽ പതിക്കുന്നു.
1959 - ചന്ദ്രന്റെ സമീപത്ത് എത്തിച്ചേർന്ന ആദ്യത്തെ ബഹിരാകാശവാഹനയായി ലൂണ 1 മാറി.
1961 – 33 വർഷം നീണ്ടുനിന്ന പണിമുടക്ക് ഡെൻമാർക്കിൽ അവസാനിച്ചു.
ലോകത്തിൽ ഏറ്റവും കൂടുതൽ കാലം നീണ്ടു നിന്ന പണിമുടക്കാണിത്.
1966 – താഷ്കന്റ് ചർച്ച ആരംഭിച്ചു.
ഇന്ത്യയെ പ്രതിനിധീകരിച്ച് പ്രധാനമന്ത്രി ലാൽ ബഹാദൂർ ശാസ്ത്രിയും പാകിസ്താനെ പ്രതിനിധീകരിച്ച് പ്രസിഡന്റ് അയൂബ് ഖാന പങ്കെടുത്തു.
2003 നവംബറിലെ റോസ് വിപ്ലവത്തിനുശേഷം ജോർജിയയുടെ പ്രസിഡന്റായി മിഖെയിൽ സാകാഷ്വിലി തെരഞ്ഞെടുക്കപ്പെട്ടു.
2010 - ലോകത്തെ ഏറ്റവും ഉയരം കൂടിയ  കെട്ടിടം ബുർജ് ഖലീഫ ദുബായിൽ തുറന്നു.
ജനനം മരണം 1961 – എർവിൻ ഷ്രോഡിങർ , നോബൽ സമ്മാന ജേതാവായ ഓസ്ട്രിയൻ ഭൗതികശാസ്ത്രജ്ഞൻ 1965 – ടി.എസ്. എലിയട്ട് , ബ്രിട്ടീഷ് കവി, ദാർശനികൻ, വിമർശകൻ 2005 – ജെ.എൻ. ദീക്ഷിത് , ഇന്ത്യൻ നയതന്ത്രജ്‍ഞൻ, സുരക്ഷാ ഉപദേഷ്ടാവ് മറ്റു പ്രത്യേകതകൾ
ജനേഷ്യ എക്സ്ക്ലൂസിവ ഇംഗ്ലീഷ് വിലാസം https://ml.wikipedia.org/wiki/Janaesia_exclusiva
നോക്റ്റൂയിഡേ കുടുംബത്തിലെ ഒരു നിശാശലഭമാണ് ആണ് ജനേഷ്യ എക്സ്ക്ലൂസിവ .
ചിലിയിലെ മൗൾ മേഖലയിലാണ് ഇത് കാണപ്പെടുന്നത്.
ചിറകുകകളുടെ വിസ്താരം 41–45 മില്ലിമീറ്ററാണ്.
അവലംബം കവാടം: ജീവശാസ്ത്രം
ജനുവരി 7 ഇംഗ്ലീഷ് വിലാസം https://ml.wikipedia.org/wiki/January_7
ഗ്രിഗോറിയൻ കലണ്ടർ പ്രകാരം ജനുവരി 7 വർഷത്തിലെ 7-ആം ദിനമാണ്.
വർഷാവസാനത്തിലേക്ക് 358 ദിവസങ്ങൾ കൂടിയുണ്ട് (അധിവർഷങ്ങളിൽ 359).
ചരിത്രസംഭവങ്ങൾ 1610 – ഗലീലിയോ മൂൺസ് എന്നറിയപ്പെടുന്ന വ്യാഴത്തിന്റെ നാലു ഉപഗ്രഹങ്ങളെ ഗലീലിയോ കണ്ടെത്തി.
1782 - ആദ്യത്തെ അമേരിക്കൻ വാണിജ്യ ബാങ്കായ ബാങ്ക് ഓഫ് നോർത്ത് അമേരിക്ക, തുറക്കുന്നു.
1785 - ഫ്രഞ്ചുകാരൻ ജീൻ പിയറി ബ്ലാഞ്ചാർഡ്, അമേരിക്കൻ ജേൺ ജെഫ്രിസ് ഇംഗ്ലണ്ടിലെ ഡോവർ എന്നിവിടങ്ങളിൽ നിന്ന് ഒരു ഗ്യാസ് ബലൂണിൽ ഫ്രാൻസിലെ കലെയ്സിലേയ്ക്ക് യാത്ര ചെയ്യുകയുണ്ടായി.
1927 - ന്യൂ യോർക്ക് സിറ്റിയിൽ നിന്ന് ലണ്ടനിലേക്കുള്ള ആദ്യ അറ്റ്ലാന്റിക് ടെലിഫോൺ സേവനം നിലവിൽ വന്നു.
1953 – അമേരിക്ക ഹൈഡ്രജൻ ബോംബ് വികസിപ്പിച്ചുവെന്ന് പ്രസിഡന്റ് ഹാരി ട്രൂമാൻ ലോകത്തെ അറിയിച്ചു.
1959 – അമേരിക്ക ഫിഡൽ കാസ്ട്രോയുടെ നേതൃത്വത്തിലുള്ള ക്യൂബൻ ഗവണ്മെന്റിനെ അംഗീകരിച്ചു.
1999 – അമേരിക്കൻ പ്രസിഡന്റ് ബിൽ ക്ലിന്റന്‌ എതിരെയുള്ള ഇംപീച്ച്മെന്റ് നടപടികൾ ആരംഭിച്ചു.
2005 - ഇറ്റലിയിൽ ക്രിവൽകോർ ട്രെയിൻ അപകടം: 17 പേർ മരിക്കുകയും ഏതാനും പേർക്ക് പരിക്കേല്ക്കുകയും ചെയ്തു.
2012 - ന്യൂജേഴ്സിയിലെ കാർട്ടർട്ടണിനു സമീപം ഒരു ബലൂൺ വിമാനം തകർന്ന് 11 പേർ മരിച്ചു.
2015 : യെമൻറെ തലസ്ഥാന നഗരമായ സനായിൽ പോലീസ് കോളേജിനു പുറത്ത് കാർ ബോംബ് സ്ഫോടനത്തിൽ 38 പേർ കൊല്ലപ്പെട്ടു.
63 പേർക്ക് പരിക്കേറ്റു.
ജനനം 1979 – ബിപാഷ ബസു , ഇന്ത്യൻ നടി, മോഡൽ മരണം മറ്റു പ്രത്യേകതകൾ
ജനുവരി 8 ഇംഗ്ലീഷ് വിലാസം https://ml.wikipedia.org/wiki/January_8
ഗ്രിഗോറിയൻ കലണ്ടർ പ്രകാരം ജനുവരി 8 വർഷത്തിലെ 8-ആം ദിനമാണ്.
ചരിത്രസംഭവങ്ങൾ 387 - സിയാജ് കാക് വാക്ക പിടിച്ചടക്കുന്നു.
1806 – കേപ് കോളനി ബ്രിട്ടീഷ് കോളനിയായി.
1816 - ഇലാസ്റ്റിറ്റിയിലെ (ഭൗതികശാസ്ത്രം) ഗണിതശാസ്ത്ര പഠനത്തിന് വേണ്ടി പാരിസ് അക്കാദമി ഓഫ് സയൻസസ് ഗ്രാന്റ് പ്രൈസ് സോഫീ ജെർമെയിൻ നേടി 1838 – ആൽഫ്രഡ് വെയിൽ ടെലഗ്രാഫ് പ്രദർശിപ്പിച്ചു.
1912 – ആഫ്രിക്കൻ നാഷണൽ കോൺഗ്രസ് സ്ഥാപിതമായി.
1925 - അമേരിക്കയിലെ ചരിത്രത്തിലെ ആദ്യ വനിതാ സുപ്രീം കോടതി ആദ്യമായി യൂത്ത് വുമൻ സുപ്രീംകോടതി ടെക്സസിൽ ചേർന്നു.
1926 – അബ്ദുൾ അസീസ് ഇബ്ന് സൗദ് ഹെജാസിന്റെ രാജാവായി.
ഹെജാസിനെ സൗദി അറേബ്യ എന്ന് പുനർനാമകരണം ചെയ്യപ്പെട്ടു.
1959 – ഫിഡൽ കാസ്ട്രോയുടെ ക്യൂബൻ വിപ്ലവം സാന്റിയാഗോ ദെ ക്യൂബയുടെ പിടിച്ചെടുക്കലോടെ പൂർണ്ണമായി.
1972 - ബംഗ്ലാദേശ് സ്വാതന്ത്ര്യം പ്രഖ്യാപിച്ചതിന് ശേഷം അറസ്റ്റിലായ ബംഗാൾ നേതാവ് ശൈഖ് മുജിബുർ റഹ്മാനെ പാകിസ്താൻ പ്രസിഡന്റ് സുൾഫിക്കർ അലി ഭൂട്ടോ പുറത്തിറക്കി.
1973 - സോവിയറ്റ് ബഹിരാകാശ ദൗത്യത്തിന് ലൂണ 21 വിക്ഷേപിച്ചു.
2009 – ഏഴിമല നാവിക അക്കാദമി പ്രധാനമന്ത്രി മൻമോഹൻ സിംഗ്‌ രാജ്യത്തിനു സമർപ്പിച്ചു.
2009 - വടക്കൻ കോസ്റ്റ റീക്കയിൽ 6.1 തീവ്രത രേഖപ്പെടുത്തിയ ഭൂചലനത്തിൽ 15 പേർ കൊല്ലപ്പെടുകയും 32 പേർക്ക് പരിക്കേൽക്കുകയും ചെയ്തു.
ജനനം 1929 മരണം 1324 – മാർക്കോ പോളോ , ഇറ്റാലിയൻ പര്യവേക്ഷകൻ (ജ. 1254) 1642 – ഗലീലിയോ ഗലീലി , ഇറ്റാലിയൻ വാന നിരീക്ഷകനും ജ്യോതിശാസ്ത്രജ്ഞനും (ജ. 1564) മറ്റു പ്രത്യേകതകൾ
ജനുവരിയ
ജനുവരിയ, ബ്രസീലിലെ മിനാസ് ഗെറൈസ് സംസ്ഥാനത്തു സ്ഥിതിചെയ്യുന്ന ഒരു മുനിസിപ്പാലിറ്റിയാണ്.
ഈ മുനിസിപ്പാലിറ്റി സാവോ ഫ്രാൻസിസ്കോ നദീ തീരത്താണ് സ്ഥിതിചെയ്യുന്നത്.
ഇവിടുത്തെ ജനസംഖ്യ 64,985  ആണ് (IBGE 2007) മുനിസിപ്പാലിറ്റിയുടെ ആകെ വിസ്തീർണ്ണം 6,691 ചതുരശ്ര കിലോമീറ്ററാണ്.
ജനുവരി 6 ഇംഗ്ലീഷ് വിലാസം https://ml.wikipedia.org/wiki/January_6
ഗ്രിഗോറിയൻ കലണ്ടർ പ്രകാരം ജനുവരി 6 വർഷത്തിലെ 6-ആം ദിനമാണ്.
വർഷാവസാനത്തിലേക്ക് 359 ദിവസങ്ങൾ കൂടിയുണ്ട് (അധിവർഷങ്ങളിൽ 360).
ചരിത്രസംഭവങ്ങൾ 1791 – കൊച്ചിരാജാവ് ശക്തൻ തമ്പുരാൻ ഈസ്റ്റ് ഇൻഡ്യാ കമ്പനിയുമായി കരാറുണ്ടാക്കി.
1838 – സാമുവൽ മോഴ്സ് ഇലട്രിക്കൽ ടെലിഗ്രാഫ് വിജയകരമായി പരീക്ഷിച്ചു.
1912 - ന്യൂ മെക്സിക്കോ 47 ാം യുഎസ് സംസ്ഥാനമായി അംഗീകരിച്ചു.
1950 – ഫ്രഞ്ച് അധീനപ്രശ്നമായ പോണ്ടിച്ചേരി , കാരയ്ക്കൽ , മയ്യഴി , യാനം എന്നീ പ്രദേശങ്ങൾ ഇന്ത്യയിൽ ലയിച്ചു.
1989 - പ്രധാനമന്ത്രി ഇന്ദിരാഗാന്ധിയുടെ വധത്തിൽ ഗൂഢാലോചനയ്ക്കായി സത്വന്ത് സിംഗും കഹർ സിങ്ങിനും വധശിക്ഷ വിധിച്ചു.
രണ്ടുപേർ അതേ ദിവസം തന്നെ വധിക്കപ്പെടുന്നു.
2001 -  2000-ത്തിലെ അമേരിക്കൻ പ്രസിഡന്റ് തിരഞ്ഞെടുപ്പിലെ വിജയിയായ ജോർജ്ജ് ഡബ്ല്യു. ബുഷ് യുഎസ് കോൺഗ്രസ് അംഗീകാരം നൽകി.
2005 - സൗത്ത് കരോലിനയിലെ ഗ്രാനൈറ്റ് വില്ലയിൽ ട്രെയിൻ കൂട്ടിയിടിച്ച് 60 ടൺ ക്ലോറിൻ വാതകം ചോർന്നു.
2017 - അമേരിക്കൻ പ്രസിഡന്റ് തിരഞ്ഞെടുപ്പിലെ വിജയിയായ ഡൊണാൾഡ് ട്രംപിന് യുഎസ് കോൺഗ്രസ് അംഗീകാരം നൽകുന്നു.
ജനനം 1887 – എം.സി. ജോസഫ് , യുക്തിവാദി , ചിന്തകൻ 1959 – കപിൽ ദേവ് , ഇന്ത്യൻ ക്രിക്കറ്റ് താരം 1966 – എ.ആർ. റഹ്‌മാൻ , സം‌ഗീതസം‌വിധായകൻ, ഗായകൻ, സംഗീത നിർമാതാവ്, ഉപകരണ സംഗീത വാദകൻ മരണം 1847 – ത്യാഗരാജ സ്വാമികൾ , കർണ്ണാടക സംഗീതാചാര്യൻ 1852 – ലൂയി ബ്രെയിലി , ബ്രെയ്‌ലി സമ്പ്രദായത്തിന്റെ ഉപജ്ഞാതാവ് 1987 – എൻ.എൻ. കക്കാട് , മലയാള കവി 2007 – മയിലമ്മ , പ്ലാച്ചിമടയിലെ കൊക്കോകോള വിരുദ്ധ സമര നായിക മറ്റു പ്രത്യേകതകൾ
ജനുവരി 9 ഇംഗ്ലീഷ് വിലാസം https://ml.wikipedia.org/wiki/January_9
ഗ്രിഗോറിയൻ കലണ്ടർ പ്രകാരം ജനുവരി 9 വർഷത്തിലെ 9-ആം ദിനമാണ്.
വർഷാവസാനത്തിലേക്ക് 356 ദിവസങ്ങൾ കൂടിയുണ്ട് (അധിവർഷങ്ങളിൽ 357).
ചരിത്രസംഭവങ്ങൾ 1760 – ബാബറി ഘാട്ടിലെ യുദ്ധത്തിൽ അഫ്ഗാനി സൈന്യം മറാത്താ സൈന്യത്തെ തോൽപ്പിച്ചു.
1799 – നേപ്പോളിയനെതിരേയുള്ള യുദ്ധത്തിനായി പണം സ്വരൂപിക്കാൻ ബ്രിട്ടീഷ് പ്രധാനമന്ത്രി വില്യം പിറ്റ് ആദായനികുതി ഏർപ്പെടുത്തി.
1816 – സർ ഹംഫ്രി ഡേവി ഖനിത്തൊഴിലാളികൾക്കായുള്ള വിളക്ക് പരീക്ഷിച്ചു.
1863 – ലണ്ടൻ ഭൂഗർഭ റയിൽ സം‌വിധാനത്തിന്റെ ആദ്യ ഘട്ടം പ്രവർത്തനമാരംഭിച്ചു.
1915 – പ്രവാസി ദിവസം - മഹാത്മാ ഗാന്ധി ദക്ഷിണാഫ്രിക്കയിൽ നിന്നും ഇന്ത്യയിലേയ്ക്ക് വന്നതിൻറെ ഓർമ ദിവസം.
2005 – പാലസ്തീൻ ലിബറേഷൻ ഓർഗനൈസേഷൻ യാസിർ അറാഫത്തിന്റെ പിൻ‌ഗാമിയായി റൗഹി ഫത്വയെ തിരഞ്ഞെടുത്തു.
2014 – ജപ്പാനിലെ യോക്ക്കിച്ചിയിൽ മിത്സുബിഷി മെറ്റീരിയൽസ് കെമിക്കൽ പ്ലാൻറ് സ്ഫോടനത്തിൽ അഞ്ചു പേർ കൊല്ലപ്പെടുകയും 17 പേർക്ക് പരിക്കേൽക്കുകയും ചെയ്തു.
2015 - ബർഖോൾഡെറിയ ഗ്ലാഡിയോലി ഇലകൾകൊണ്ട് വിഷപൂരിതമായ ബീയർ ഉപയോഗിച്ച മൊസാമ്പിക്കിലെ ഒരു ശവസംസ്കാരച്ചടങ്ങിൽ 75 പേർ മരിക്കുകയും 230 പേർ രോഗബാധിതരാകുകയും ചെയ്തു.
ജനനം 1913 – റിച്ചാർഡ് നിക്സൺ , യു. എസ്. എയുടെ 37-ആം പ്രസിഡന്റ് (മ. 1994) 1908 – സിമോൺ ദ ബൊവ , ഫ്രഞ്ച് എഴുത്തുകാരി (മ. 1986) 1913 – റിച്ചാർഡ് നിക്സൺ , അമേരിക്കൻ ഐക്യനാടുകളുടെ മുപ്പതിയെഴാമത്തെ രാഷ്ട്രപതി (മ. 1994) 1922 – ഹർ ഗോവിന്ദ്‌ ഖുരാന , വൈദ്യശാസ്ത്രത്തിനുള്ള നോബൽ സമ്മാന ജേതാവ് (മ. 2011) മരണം 1766 – തോമസ് ബിർച്ച്, ബ്രിട്ടീഷ് ചരിത്രകാരൻ (ജ. 1705) മറ്റു പ്രത്യേകതകൾ
ജനുവരി മുല്ല ഇംഗ്ലീഷ് വിലാസം https://ml.wikipedia.org/wiki/Pyrostegia_venusta
ഓറഞ്ച് നിറത്തിൽ പൂക്കളുണ്ടാകുന്ന ഒരിനം വള്ളിച്ചെടിയാണ് ജനുവരിമുല്ല ( ശാസ്ത്രീയനാമം : Pyrostegia venusta ) .
ഓടു മുല്ല, ക്രിസ്തുമസ് മുല്ല, ഡിസംബർ മുല്ല എന്നീ പേരുകളിലും ഇത് അറിയപ്പെടുന്നു.
ഡിസംബർ, ജനുവരി മാസങ്ങളിലാണ് ഇത് പൂക്കുക.
ചിത്രശാല Pyrostegia venusta_leaves and flowers അവലംബം പുറത്തേക്കുള്ള കണ്ണികൾ Pyrostegia venusta എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ജനുവരി 5 ഇംഗ്ലീഷ് വിലാസം https://ml.wikipedia.org/wiki/January_5
ഗ്രിഗോറിയൻ കലണ്ടർ പ്രകാരം ജനുവരി 5 വർഷത്തിലെ 5-ആം ദിനമാണ്.
വർഷാവസാനത്തിലേക്ക് 360 ദിവസങ്ങൾ കൂടിയുണ്ട് (അധിവർഷങ്ങളിൽ 361).
ചരിത്രസംഭവങ്ങൾ 1316 – ഡൽഹി സുൽത്താൻ അലാവുദ്ദീൻ ഖിൽജിയെ സഹായി മാലിക് കാഫുർ വിഷം കൊടുത്തു കൊന്നു.
1919 – നാസി പാർട്ടി രൂപികരിക്കപ്പെട്ടു.
ഡ്രെക്സലർ എന്ന തൊഴിലാളിയാണ് പാർട്ടി രൂപികരിച്ചത്.
നാസി പാർട്ടിയിലൂടെയാണ് ഹിറ്റ്‌ലർ പിൽക്കാലത്ത് ജർമൻ ‍ ഭരണാധികാരിയായത്.
1944 - ഡെയ്ലി മെയിൽ ആദ്യത്തെ ട്രാൻസോസീനിക് ന്യൂസ്പേപ്പർ ആയി.
1952 – ഇന്ത്യൻ പാർലമെന്റിലേക്കുളള ഒന്നാമത്തെ തിരഞ്ഞെടുപ്പ് പൂർത്തിയായി.
1964 – പോൾ ആറാമൻ മാർപ്പാപ്പയും അത്തെനഗോറസ് ഒന്നാമൻ പാത്രിയാർക്കീസും ജറുസലേമിൽ കൂടിക്കാഴ്ച നടത്തി.
റോമൻ കത്തോലിക്കാ , ഓർത്തഡോക്സ് വിഭാഗം മേധാവികൾ തമ്മിൽ പതിനഞ്ചാം നൂറ്റാണ്ടിനു ശേഷം നടക്കുന്ന ആദ്യ കൂടിക്കാഴ്ചയായിരുന്നു ഇത്.
1997 – ചെച്നിയയിലെ റഷ്യൻ സൈനിക സാന്നിദ്ധ്യം പൂർണമായും പിൻവലിക്കപ്പെട്ടു.
1969 – റഷ്യ വീനസ് 1 വിക്ഷേപിച്ചു.
2000 - ശ്രീലങ്കൻ ആഭ്യന്തരയുദ്ധം: കൊളംബോയിൽ ശ്രീലങ്കൻ തമിഴ് രാഷ്ട്രീയക്കാരനായ കുമാർ പൊന്നമ്പലം കൊല്ലപ്പെട്ടു.
ജനനം 1592 – ഷാജഹാൻ , മുഗൾ ചക്രവർത്തി 1928 – സുൾഫിക്കർ അലി ഭൂട്ടോ , പാകിസ്താൻ രാഷ്ട്രപതി 1951 – ജഗതി ശ്രീകുമാർ , നടൻ മരണം 1941 – ആമി ജോൺസൺ , ലോകത്ത് ആദ്യമായി ഒറ്റയ്ക്ക് വിമാനം പറപ്പിച്ച ബ്രിട്ടീഷുകാരി മറ്റു പ്രത്യേകതകൾ
ഡോ. റാം മനോഹർ ലോഹിയ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Dr.
_Ram_Manohar_Lohia_Institute_of_Medical_Sciences
ഉത്തർപ്രദേശ് സർക്കാർ ലഖ്‌നൗവിലെ ഗോംതി നഗറിൽ സ്ഥാപിച്ച ടീച്ചിംഗ് ഹോസ്പിറ്റലിനൊപ്പം സംസ്ഥാന നിയമസഭ നിയമപ്രകാരമുളള ഒരു മെഡിക്കൽ ഇൻസ്റ്റിറ്റ്യൂട്ടാണ് ഡോ. റാം മനോഹർ ലോഹിയ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (Dr.RMLIMS).
ഇൻസ്റ്റിറ്റ്യൂട്ട് MBBS, DM, MCh, MD, Ph.D. ഡിഗ്രികൾ വാഗ്ദാനം ചെയ്യുന്നു.
2006 ൽ സ്ഥാപിതമായ ഇത് 2018–2019 അധ്യയന വർഷം വരെ എൻറോൾ ചെയ്ത വിദ്യാർത്ഥികൾക്കായി കിംഗ് ജോർജ്ജ് മെഡിക്കൽ സർവകലാശാലയുമായി അഫിലിയേറ്റ് ചെയ്തിരുന്നു.
2015 ൽ ഉത്തർപ്രദേശ് സർക്കാർ നിയമസഭയിൽ ഡോ. റാം മനോഹർ ലോഹിയ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആക്റ്റ് 2015 ന് ഉത്തർപ്രദേശ് ഗവർണറുടെ അനുമതി ലഭിക്കാത്തതിനെത്തുടർന്ന് 2018 ലെ മന്ത്രിസഭയിൽ ഗവർണർ നൽകിയ നിർദ്ദേശങ്ങൾ ഉൾപ്പെടുത്തി ഒരു ഭേദഗതി നിയമം തയ്യാറാക്കി വീണ്ടും പ്രക്രിയ ആരംഭിച്ചു.
12 സെപ്റ്റംബർ 2018 നാണ് ആക്റ്റ് പ്രഖ്യാപിച്ചത്.
അവലംബം പുറംകണ്ണികൾ ഔദ്യോഗിക വെബ്‌സൈറ്റ്
ഡോ. ശങ്കർറാവു ചവാൻ ഗവൺമെന്റ് മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Dr.
_Shankarrao_Chavan_Government_Medical_College
മഹാരാഷ്ട്രയിലെ നന്ദേഡ് നഗരത്തിൽ സ്ഥിതി ചെയ്യുന്ന മഹാരാഷ്ട്ര ഗവൺമെന്റ് മെഡിക്കൽ കോളേജാണ് ഡോ. ശങ്കർറാവു ചവാൻ ഗവൺമെന്റ് മെഡിക്കൽ കോളേജ് (SCGMC) ഹോസ്പിറ്റൽ - വിഷ്ണുപുരി, നന്ദേഡ് ( Marathi : डॉ. शंकरराव चव्हाण शासकीय वैद्यकीय महाविद्यालय व रुग्णालय, नांदेड code: mar promoted to code: mr ).
മഹാരാഷ്ട്ര മുൻ മുഖ്യമന്ത്രി ശങ്കർറാവു ചവാന്റെ ശ്രമഫലമായി 1988-ൽ സ്ഥാപിതമായ ഇത് ഇന്ന് അദ്ദേഹത്തിന്റെ പേരിലാണ് അറിയപ്പെടുന്നത്.
2015-ൽ നഗരത്തിലെ വിഷ്ണുപുരി പ്രദേശത്തേക്ക് മാറ്റിയ കോളേജ് നന്ദേഡ്-ലാത്തൂർ സംസ്ഥാന പാതയിലാണ് സ്ഥിതി ചെയ്യുന്നത്.
മെഡിക്കൽ കോളേജിൻ്റെ ഭാഗമായി ആധുനിക ഉപകരണങ്ങളുടെ മികച്ച സൗകര്യങ്ങളുള്ള 600 കിടക്കകളുള്ള ആശുപത്രിയുണ്ട്.
ആധുനിക ലാമിനാർ ഒടികളും കേന്ദ്രീകൃത എയർ കണ്ടീഷനിംഗും അടങ്ങുന്ന 32 ഓപ്പറേഷൻ തിയേറ്ററുകളും ഒടി കോംപ്ലക്‌സിലുണ്ട്.
നന്ദേഡ് നഗരത്തിൽ നിന്നും ജില്ലയിൽ നിന്നും അയൽ ജില്ലകളായ പർഭാനി, ഹിംഗോലി, യവത്മാൽ എന്നിവിടങ്ങളിൽ നിന്നും തെലങ്കാന സംസ്ഥാനത്തിന്റെ അതിർത്തി ജില്ലകളിൽ നിന്നും രോഗികളുടെ വൻ വരവ് ഇവിടെയുണ്ട്.
രോഗികളുടെ വലിയ ഭാരവും പരിമിതമായ വിഭവങ്ങളും കാരണം തിരക്കും വൃത്തിയും രോഗി പരിചരണവും വലിയ പ്രശ്‌നങ്ങളാണ്.
എന്നാൽ ഇപ്പോഴും ഇത് പാവപ്പെട്ടവർക്കും സമൂഹത്തിൽ നിന്ന് അകറ്റപ്പെട്ടവർക്കും മാത്രമുള്ള ഒരു പ്രധാന ചികിത്സാ കേന്ദ്രമാണ്.
ഇൻസ്റ്റിറ്റ്യൂട്ടിന്റെ ചരിത്രം
തുടക്കത്തിൽ, 1988-ൽ, ഗുരു ഗോവിന്ദ് സിംഗ്ജി മെമ്മോറിയൽ സിവിൽ ആശുപത്രിയോട് ചേർന്നുള്ള നന്ദേഡിലെ വസീറാബാദ് പ്രദേശത്ത് ആരംഭിച്ച ഈ ആശുപത്രി നഗരത്തിന്റെ പ്രാന്തപ്രദേശത്തുള്ള വിഷ്ണുപുരി പ്രദേശത്തേക്ക് മാറിയതിന് ശേഷം 115 ഏക്കർ കാമ്പസിൽ വളരെ വലിയ ആശുപത്രിയായി വളർന്നു.
ഭാവിയിൽ വിപുലീകരണത്തിന് വലിയ സാധ്യത വാഗ്ദാനം ചെയ്യുന്നു.
വിദ്യാർത്ഥികൾക്ക് 17000-ലധികം പുസ്തകങ്ങളുടെ വലിയ ലഭ്യതയുള്ള എസി ക്ലാസ് മുറികളും എയർകണ്ടീഷണറുകളുള്ള സുസജ്ജമായ ലൈബ്രറിയും ഇതിലുണ്ട്.
പ്രവേശനം ബിരുദം
ഓരോ വർഷവും 150 വിദ്യാർത്ഥികളെ എംബിബിഎസ് കോഴ്സിന് പ്രവേശിപ്പിക്കുന്നു.
ബിരുദാനന്തര ബിരുദം എംഡി മെഡിസിൻ എംഡി പീഡിയാട്രിക്സ് എംഡി പൾമണറി മെഡിസിൻ എംഡി ഫാർമക്കോളജി എംഡി മൈക്രോബയോളജി എംഡി പാത്തോളജി എംഡി ഫിസിയോളജി എംഡി അനാട്ടമി എംഡി ബയോകെമിസ്ട്രി എംഎസ് ഓർത്തോപീഡിക്‌സ് എംഎസ് ജനറൽ സർജറി എംഎസ് ഒഫ്താൽമോളജി അക്കാദമിക്
എസ്‌സിജിഎംസിയിൽ താഴെപ്പറയുന്ന കോഴ്‌സുകൾ ലഭ്യമാണ് എം.ബി.ബി.എസ് എംഡി / എംഎസ് സിപിഎസ് ഡിപ്ലോമ നേട്ടങ്ങൾ
മഹാരാഷ്ട്ര ഹെൽത്ത് സയൻസസിലെ നാസിക്കിലെ പുതിയ വൈസ് ചാൻസലറായി ഈയിടെ മുൻ ഡീൻ ഡോ. ദിലീപ് മൈസേക്കറിനെ നിയമിച്ചു അവലംബം
ഡോ. സാലിം അലി പക്ഷിസങ്കേതം, ഗോവ ഇംഗ്ലീഷ് വിലാസം https://ml.wikipedia.org/wiki/Salim_Ali_bird_sanctuary,_Goa ഇന്ത്യയിലെത്തന്നെ പ്രശസ്തമായ പക്ഷിസങ്കേതങ്ങളിൽ ഒന്നാണ് സാലിം അലി പക്ഷിസങ്കേതം
ഗോവയുടെ പടിഞ്ഞാറുഭാഗത്തുള്ള ചോഡനേം ദ്വീപിൽ സ്ഥിതിചെയ്യുന്ന ഒരു പക്ഷിസങ്കേതമാണ് ഡോ. സാലിം അലി പക്ഷിസങ്കേതം .
പ്രശസ്ത ഭാരതീയ പക്ഷിനിരീക്ഷകനായ സാലിം അലിയുടെ ബഹുമാനാർത്ഥമാണ് ഈ പക്ഷിസങ്കേതത്തിന് അദ്ദേഹത്തിന്റെ പേരുനൽകിയിരിക്കുന്നത്.
വിവിധ ഇനം പക്ഷികളുടേയും സസ്യങ്ങളുടേയും ആവാസകേന്ദ്രമാണ് ഈ പക്ഷിസങ്കേതം.
1.8 ചതുരശ്ര കിലോമീറ്റർ മാത്രമാണ് ഈ പക്ഷിസങ്കേതത്തിന്റെ ആകെ വിസ്തീർണം.
എത്തിച്ചേരൽ
ഗോവയുടെ തലസ്ഥാനമായ പനാജിയിൽ നിന്നും ബസ്സിലോ മറ്റു വാഹനങ്ങളിലോ റിബാന്ദർ കടവിൽ എത്തിച്ചേരാം, അവിടെ നിന്നും ജലയാനമാർഗ്ഗമാണ് ഈ ദ്വീപിൽ എത്തിച്ചേരേണ്ടത്.
കാഴ്ചകൾ
സാലിം അലി പക്ഷിസങ്കേതം കാണുവാനുള്ള ടിക്കറ്റ് വില 50 രൂപയാണ്.
കണ്ടൽകാടുകൾക്കിടയിലാണ് ഈ സങ്കേതം സ്ഥിതിച്ചെയ്യുന്നത്.
അവലംബം Salim Ali Bird Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Goa Central Archived 2018-12-18 at the Wayback Machine .
Goa vacation guide ബാഹ്യ ലിങ്കുകൾ Goa Central Archived 2018-12-18 at the Wayback Machine .
Goa vacation guide GoaTourism Archived 2021-05-06 at the Wayback Machine .
ഡോ. വസന്തറാവു പവാർ മെഡിക്കൽ കോളേജ് ഹോസ്പിറ്റൽ ആൻഡ് റിസർച്ച് സെന്റർ ഇംഗ്ലീഷ് വിലാസം https://ml.wikipedia.org/wiki/Dr.
_Vasantrao_Pawar_Medical_College_Hospital_and_Research_Center
മഹാരാഷ്ട്രയിലെ നാസിക്കിലുള്ള ഒരു സമ്പൂർണ മെഡിക്കൽ കോളേജാണ് ഡോ. വസന്തറാവു പവാർ മെഡിക്കൽ കോളേജ് ഹോസ്പിറ്റൽ ആൻഡ് റിസർച്ച് സെന്റർ .
ഇത് മെഡിക്കൽ കൗൺസിൽ ഓഫ് ഇന്ത്യ അംഗീകരിച്ചിട്ടുണ്ട്.
നാഷണൽ എലിജിബിലിറ്റി, എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ്.
1990-ൽ 100 വിദ്യാർത്ഥികൾക്ക് പ്രവേശനമുള്ള മെഡിക്കൽ കോളേജ് സ്ഥാപിതമായി.
1992-ൽ സീറ്റ് 120 ആയി വർധിപ്പിച്ചു.
1994-ൽ കോളേജ് അഡ്ഗാവിലെ 54 ഏക്കർ കാമ്പസിലേക്ക് മാറ്റി.
ബിരുദാനന്തര ബിരുദ സീറ്റ് 58 ആണ്.
ജനറൽ സർജറി, മെഡിസിൻ, ഒബ്‌സ്റ്റട്രിക്‌സ് ഗൈനക്കോളജി, ഒഫ്താൽമോളജി, ഓർത്തോപീഡിക്‌സ്, പീഡിയാട്രിക്‌സ്, പാത്തോളജി, റേഡിയോളജി, ഒട്ടോറിനോലറിംഗോളജി, ഡെർമറ്റോളജി, സൈക്യാട്രി, അനസ്‌തേഷ്യോളജി, റെസ്പിറേറ്ററി മെഡിസിൻ, പി ഹാർമാക്‌ബയോളജി, പി ഹാർമാക്‌ബയോളജി എന്നീ 15 വിഷയങ്ങളിൽ ബിരുദാനന്തര ബിരുദ കോഴ്‌സുകൾ ഉണ്ട്.
ഐഎസ്ഒ 2008 സർട്ടിഫിക്കേഷനുമായി 1000 കിടക്കകളുള്ള ആധുനിക സൂപ്പർ സ്പെഷ്യാലിറ്റി ആശുപത്രിയാണ് ഇതിന്റെ കീഴിലുള്ള ആശുപത്രി .
ഹോസ്പിറ്റൽ എല്ലാ സ്പെഷ്യലിറ്റികളിലും സേവനങ്ങൾ വാഗ്ദാനം ചെയ്യുന്നു..
24-മണിക്കൂർ അടിയന്തര സേവനങ്ങൾ, മധ്യ ലാബ് എമർജൻസി സേവനം എന്നിവയും സെൻട്രൽ ലബോറട്ടറി, പാത്തോളജി, റേഡിയോളജി, ബ്ലഡ് ബാങ്ക്, 24 മണിക്കൂർ ഫാർമസി, ഐ ബാങ്ക്, ആംബുലൻസ് സേവനങ്ങൾ, 16 ആധുനിക ഓപ്പറേഷൻ തിയേറ്ററുഎന്നിവ സേവനങ്ങളിൽ ഉൾപ്പെടുന്നു.
കൊറോണറി ആൻജിയോപ്ലേസി, ആൻഡിയോലിസിസ് സെന്റർ, സിടി-എംആർഐ മെഷീനുകൾ എന്നിവയുള്ള ഒരു ആധുനിക കാത്ത് ലാബ് പ്രധാന സൂപ്പർ സ്പെഷ്യാലിറ്റി സേവനങ്ങളിൽ ഉൾപ്പെടുന്നു.
അവലംബം പുറം കണ്ണികൾ https://drvasantraopawarmedicalcollege.com/
ഡോ. സഞ്ജയ രാജാറാം
ഒരു ഇന്ത്യൻ വംശജനായ മെക്സിക്കൻ ശാസ്ത്രജ്ഞനും 2014-ലെ വേൾഡ് ഫുഡ് പ്രൈസ് ജേതാവുമായിരുന്നു ഡോ. സഞ്ജയ രാജാറാം (1943–2021).
51 രാജ്യങ്ങളിലായി പുറത്തിറക്കിയ 480 ഗോതമ്പ് ഇനങ്ങൾ വികസിപ്പിച്ചെടുക്കുന്നതിൽ നടത്തിയ ശാസ്ത്രീയ ഗവേഷണത്തിനാണ് അദ്ദേഹത്തിന് ഈ പുരസ്കാരം ലഭിച്ചത്.
ഹരിതവിപ്ലവത്തിന്റെ വിജയത്തെ അടിസ്ഥാനമാക്കി ലോക ഗോതമ്പ് ഉൽപ്പാദനത്തിൽ 200 ദശലക്ഷം ടണ്ണിലധികം വർദ്ധനവിന് ഈ നവീകരണം കാരണമായി.
ഇന്ത്യാ ഗവൺമെന്റ് അദ്ദേഹത്തിന് പരമോന്നത സിവിലിയൻ ബഹുമതികളായ പത്മശ്രീ (2001) , പത്മഭൂഷൺ (2022) എന്നിവ നൽകി ആദരിച്ചു.
ആദ്യകാല ജീവിതം, വിദ്യാഭ്യാസം, കുടുംബം
സഞ്ജയ രാജാറാം 1943-ൽ ഉത്തരേന്ത്യയിലെ ഉത്തർപ്രദേശിലെ വാരണാസി ജില്ലയിലെ റായ്പൂർ എന്ന ഒരു ചെറിയ കാർഷിക ഗ്രാമത്തിനടുത്താണ് ജനിച്ചത്.
മാതാപിതാക്കളും ജ്യേഷ്ഠനും അനുജത്തിയും ഉൾപ്പെടെയുള്ള കുടുംബം അവരുടെ അഞ്ച് ഹെക്ടറിലെ ഗോതമ്പും അരിയും ചോളവും കൃഷിചെയ്ത് തുച്ഛമായ ഉപജീവനം നടത്തി.
തന്റെ സാമൂഹിക സാമ്പത്തിക സ്ഥാനത്തുള്ള മിക്ക കുട്ടികളിൽ നിന്നും വ്യത്യസ്തമായി, വിദ്യാഭ്യാസം തുടരാൻ മാതാപിതാക്കൾ അദ്ദേഹത്തെ പ്രോത്സാഹിപ്പിച്ചു, കൂടാതെ സെക്കണ്ടറി സ്കൂളിൽ നിന്ന് ബിരുദം നേടി മുഴുവൻ വാരണാസി ജില്ലയിലും ഒന്നാം റാങ്കുള്ള വിദ്യാർത്ഥിയായി.
രാജാറാം ഗോരഖ്പൂർ സർവകലാശാലയിൽ നിന്ന് കൃഷിയിൽ  ബി.എസ്.സി. ന്യൂ ഡൽഹിയിലെ ഇന്ത്യൻ അഗ്രികൾച്ചറൽ റിസർച്ച് ഇൻസ്റ്റിറ്റ്യൂട്ടിൽ (IARI) നിന്നുള്ള സസ്യപ്രജനനത്തിൽ എം.എസ്.സി. സിഡ്നി സർവകലാശാലയിൽ നിന്നും സസ്യപ്രജനനത്തിലും പിഎച്ച്.
ഡി. എന്നിവ നേടി.
1964-ൽ ഐഎആർഐയിലായിരിക്കെ, പ്രൊഫ. എം എസ് സ്വാമിനാഥന്റെ കീഴിൽ സസ്യപ്രജനനത്തിലും ജനിതകശാസ്ത്രത്തിലും പഠനം നടത്തി.
1969-ൽ രാജാറാം മെക്സിക്കോയിൽ ഗോതമ്പ് ബ്രീഡറായി ഇന്റർനാഷണൽ മൈസ് ആൻഡ് ഗോതമ്പ് ഇംപ്രൂവ്മെന്റ് സെന്ററിൽ (CIMMYT) ജോലി ചെയ്യാൻ തുടങ്ങി.
ശാസ്ത്രജ്ഞരായ നോർമൻ ബോർലോഗ് , അദ്ദേഹത്തിന്റെ ഡെപ്യൂട്ടി കനേഡിയൻ ഗ്ലെൻ ആൻഡേഴ്‌സൺ എന്നിവരോടൊപ്പം എൽ ബറ്റാനിലെ (ടെക്‌സ്‌കോകോ ) പരീക്ഷണ ഗോതമ്പ് വയലുകളിലും മെക്‌സിക്കൻ നഗരങ്ങളായ ടോലൂക്ക, സിയുഡാഡ് ഒബ്രെഗൺ, സോനോറ എന്നിവിടങ്ങളിലും അദ്ദേഹം റിക്രൂട്ട് ചെയ്യപ്പെടുകയും ജോലി ചെയ്യുകയും ചെയ്തു.
1972-ൽ, 29-ആം വയസ്സിൽ അദ്ദേഹം CIMMYT-യുടെ ഡയറക്ടറായി.
ഗ്ലോബൽ ഗോതമ്പ് പ്രോഗ്രാമിൽ 33 വർഷത്തിനുശേഷം, അതിൽ ഏഴുവർഷം ഡയറക്ടറായി രാജാറാം ഇന്റർനാഷണൽ സെന്റർ ഫോർ അഗ്രികൾച്ചറൽ റിസർച്ച് ഇൻ ഡ്രൈ ഏരിയസിൽ (ICARDA) ഇന്റഗ്രേറ്റഡ് ജീൻ മാനേജ്‌മെന്റ് ഡയറക്ടറായി ചേർന്നു, 2008-ൽ ഔദ്യോഗികമായി വിരമിച്ചു.
തന്റെ വിശിഷ്ടമായ കരിയറിൽ, രാജാറാമിന്റെ പ്രവർത്തനത്തിന്റെ ഫലമായി 51 രാജ്യങ്ങളിലായി 480 ലധികം ഇനം ബ്രെഡ് ഗോതമ്പ് പുറത്തിറങ്ങി, അവ ലോകമെമ്പാടും 58 ദശലക്ഷം ഹെക്ടറിൽ കൂടുതൽ വളരുന്നു.
നാഷണൽ അക്കാദമി ഓഫ് അഗ്രികൾച്ചറൽ സയൻസസിന്റെ തിരഞ്ഞെടുക്കപ്പെട്ട ഫെലോ ആയ രാജാറാം, ഗോതമ്പ് വികസനത്തിലും പ്രമോഷനിലും സ്പെഷ്യലൈസ് ചെയ്യുന്ന ഒരു ചെറിയ സ്വകാര്യ കമ്പനിയായ റിസോഴ്സ് സീഡ് മെക്സിക്കാനയുടെ ഉടമയും ഡയറക്ടറുമായിരുന്നു.
2021 ഫെബ്രുവരി 17 ന് മെക്സിക്കോയിലെ സിയുഡാഡ് ഒബ്രെഗനിൽ വെച്ച് രാജാറാം കൊവിഡ്-19 ബാധിച്ച് മരിച്ചു.
അവാർഡുകളും അംഗീകാരവും
2022-ൽ സഞ്ജയ് രാജാറാമിന് ഇന്ത്യാ ഗവൺമെന്റിൽ നിന്ന് പത്മഭൂഷൺ ലഭിച്ചു, ഇത് ഇന്ത്യയിലെ മൂന്നാമത്തെ ഉയർന്ന സിവിലിയൻ ബഹുമതിയാണ് രചിച്ച കൃതികൾ 10 refs.
CABD 20001009163 .
നോർമൻ ബോർലോഗിൽ ഉദ്ധരിച്ചത് അവലംബം
ഡോ. സാലിം അലി പക്ഷിസങ്കേതം, തട്ടേക്കാട്‌ ഇംഗ്ലീഷ് വിലാസം https://ml.wikipedia.org/wiki/The_Thattekad_Bird_Sanctuary കോഴിവേഴാമ്പൽ തട്ടേക്കാടു നിന്നും
കേരളത്തിൽ 1983 ഓഗസ്റ്റ്‌ 27-നു നിലവിൽ വന്ന പക്ഷിസങ്കേതം ആണ്‌ ഡോ. സാലിം അലി പക്ഷിസങ്കേതം, തട്ടേക്കാട്‌ അല്ലെങ്കിൽ തട്ടേക്കാട് പക്ഷിസങ്കേതം .
25.16 ച.
മി വിസ്തീർണ്ണമുള്ള ഈ പ്രദേശം പലവംശത്തിലുള്ള നാട്ടുപക്ഷികളുടെ ആവാസവ്യവസ്ഥയും കേരളത്തിലെ പ്രശസ്തമായ പക്ഷിസങ്കേതവുമാണ്‌.
അവകൂടാതെ പലതരം ദേശാടനപക്ഷികളും കാലാകാലങ്ങളിൽ ഇവിടെ എത്തുന്നു.
പ്രശസ്ത ഇന്ത്യൻ പക്ഷിശാസ്ത്രജ്ഞനായ ഡോ. സാലിം അലി പക്ഷിനിരീക്ഷണത്തിനായി പലതവണ ഇവിടെ എത്തിയിരുന്നു.
1950 കളിൽ തന്നെ ഇവിടം ഒരു പക്ഷിസങ്കേതമാക്കണം എന്ന് അദ്ദേഹം ശുപാർശ ചെയ്തിരുന്നു.
1970-കളിൽ സാലിം അലി പ്രദേശത്തു നടത്തിയ സർവേയ്ക്കു ശേഷമാണ് പക്ഷിസങ്കേതമാക്കാനുള്ള പ്രവർത്തനങ്ങൾ ത്വരിതഗതിയിലായത്.
അദ്ദേഹത്തോടുള്ള ബഹുമാനാർത്ഥമാണ്‌ ഈ പക്ഷിസങ്കേതത്തിന്‌ ഡോ. സാലിം അലി പക്ഷിസങ്കേതം എന്ന് നാമകരണം ചെയ്തിരിക്കുന്നത്‌.
ഇന്ന് ഇവിടെ ദേശാടകരടക്കം 330 ഇനം പക്ഷികൾ ഉണ്ടെന്നാണ്‌ കരുതുന്നത്‌.
പെരിയാർ നദി തട്ടേക്കാട് പക്ഷിസങ്കേതത്തിലൂടെ ഒഴുകുന്നു.
എറണാകുളം ജില്ലയുടെ കിഴക്കൻ പ്രദേശത്തും ഇടുക്കിജില്ലയുടെ പടിഞ്ഞാറൻ പ്രദേശത്തുമായാണ് സങ്കേതം നിലകൊള്ളുന്നത്.
തട്ടേക്കാടിന്റെ കിഴക്ക് വടക്കുകിഴക്കു ഭാഗങ്ങളിൽ കുട്ടമ്പുഴയും , തെക്ക് തെക്കുകിഴക്കു ഭാഗങ്ങളിൽ മലയാറ്റൂർ സംരക്ഷിത വനങ്ങളും, വടക്ക് ഇടമലയാറും , പടിഞ്ഞാറും തെക്കുപടിഞ്ഞാറും പെരിയാറുമാണ്.
ഇടമലയാർ പെരിയാറ്റിൽ ചേരുന്നത് തട്ടേക്കാടു പ്രദേശത്തു വെച്ചാണ്.
പശ്ചിമഘട്ടത്തിൽ സാധാരണ ഉള്ളതു പോലെ നിമ്നോന്നതങ്ങളായ ഭൂപ്രകൃതിയാണ്.
സമുദ്രനിരപ്പിൽ നിന്നുള്ള ഉയരം 35 മീ മുതൽ 523 മീ വരെ വ്യത്യാസപ്പെട്ടിരിക്കുന്നു.
ഏറ്റവും ഉയരം കൂടിയ പ്രദേശം ഞായപ്പിള്ളി മലയാണ് (523 മീ) .
ഉഷ്ണമേഖലാ വനപ്രദേശമായ തട്ടേക്കാട് സങ്കേതത്തിൽ പ്രധാനമായി മൂന്നിനം വനങ്ങൾ ആണുള്ളത്‌, നിത്യഹരിതവനം , അർദ്ധ നിത്യഹരിതവനം , ഇലപൊഴിയും ഈർപ്പവനം എന്നിവയാണവ.
സ്വാഭാവിക വനങ്ങൾക്കു പുറമേ തേക്ക്‌ , മഹാഗണി എന്നിവയുടെ തോട്ടങ്ങളുമുണ്ട്‌.
ഭൂതത്താൻ കെട്ട്‌ എന്ന പ്രകൃതിജന്യ അണക്കെട്ടും ഈ പ്രദേശത്താണ്‌.
ജലസേചനം ലക്ഷ്യം വച്ചുള്ള കൃത്രിമ അണക്കെട്ടും പ്രദേശത്തോട് ചേർന്നുണ്ട്.
ഈ ജലസംഭരണിയിലൂടെ പഠനയാത്രയ്ക്ക് എത്തിയ വിദ്യാർത്ഥികൾ ബോട്ടപകടത്തിൽ കൊല്ലപ്പെട്ടിരുന്നു .
പരിസ്ഥിതി പ്രാധാന്യം
വെള്ളിമൂങ്ങ , കോഴി വേഴാമ്പൽ , തീക്കാക്ക തുടങ്ങി നിരവധി അപൂർവ്വ പക്ഷികളെ പ്രദേശത്തു കണ്ടുവരുന്നു.
ലോകത്തു തന്നെ അപൂർവ്വങ്ങളായ തവളവായൻ കിളി (മാക്കാച്ചിക്കാട - Ceylon Frogmouth ) മുതലായപക്ഷികളേയും ഇവിടെ കണ്ടെത്തിയിട്ടുണ്ട്‌.
ഏഴു ഗ്രാം മുതൽ മൂന്നരകിലോഗ്രാം വരെ ഭാരമുള്ള പക്ഷികൾ പ്രദേശത്തു കാണപ്പെടുന്നു.
എന്നാൽ മയിൽ ഈ പ്രദേശത്ത് ഉണ്ടാവാറില്ല.
വനങ്ങളിൽ പക്ഷികൾക്കു പുറമേ ശലഭങ്ങളും , ആന , കടുവ , കാട്ടുപന്നി , കാട്ടുപൂച്ച , കാട്ടുനായ്‌ , നാടൻകുരങ്ങ്‌ , പുലി , മാൻ , കുട്ടിത്തേവാങ്ക് , കാട്ടുപോത്ത് , ഉടുമ്പ് , ഈനാംപേച്ചി , മ്ലാവ്‌ , കേഴമാൻ , കൂരമാൻ , കീരി , മുള്ളൻ പന്നി , മരപ്പട്ടി , ചെറുവെരുക്‌ , മലയണ്ണാൻ , കരടി മുതലായ മൃഗങ്ങളും, കുഴിമണലി മുതൽ പെരുമ്പാമ്പും , രാജവെമ്പാലയും വരെ ഉള്ള ഉരഗങ്ങളും സങ്കേതത്തിലുണ്ട്‌.
നദികളിലും മറ്റുജലാശയങ്ങളിലും ഉള്ള കനത്ത മത്സ്യസമ്പത്തും പക്ഷികൾക്ക്‌, പ്രത്യേകിച്ച്‌ നീർപക്ഷികൾക്ക്‌ ഇവിടം പ്രിയപ്പെട്ട സ്ഥലമാക്കിയിരിക്കുന്നു.
പഠന സൗകര്യം
പക്ഷിനിരീക്ഷണത്തിൽ താത്പര്യമുള്ളവർക്ക് രാവിലെ ആറുമുതൽ വൈകുന്നേരം നാലുമണിവരെയുള്ള സമയത്തിനിടയിൽ സങ്കേതത്തിൽ പ്രവേശിച്ച് പഠനം നടത്താൻ വനംവകുപ്പ് അനുവദിച്ചിട്ടുണ്ട്.
വഴികാട്ടികളേയും വനംവകുപ്പ് തന്നെ തയ്യാറാക്കിത്തരുന്നതാണ്.
താമസസൗകര്യമാവശ്യമുള്ളവർക്ക് ഡോർമിറ്ററികളും വനംവകുപ്പ് സജ്ജീകരിച്ചിട്ടുണ്ട്.
വനംവകുപ്പ് ഒരുക്കിയിരിക്കുന്ന ഇൻഫർമേഷൻ സെന്ററിൽ വിവിധ പറവകളുടെ ചിത്രങ്ങൾ ശേഖരിച്ചിട്ടുണ്ട്.
വിവിധ പക്ഷികളുടെ മുട്ടകളും ജന്തുക്കളുടെ സ്റ്റഫ് ചെയ്ത ശരീരവും ഇവിടെ പ്രദർശിപ്പിച്ചിരിക്കുന്നു.
പക്ഷികളുമായി ബന്ധപ്പെട്ട പുസ്തകങ്ങളുള്ള ഗ്രന്ഥശാലയും ഇവിടെ പ്രവർത്തിക്കുന്നു.
എത്തിച്ചേരുവാൻ
ഏറണാകുളത്തു നിന്നും 60 കിലോമീറ്റർ ദൂരത്തും നെടുമ്പാശേരി വിമാനത്താവളത്തിൽ നിന്ന് 42 കിലോമീറ്റർ ദൂരത്തുമാണ് പക്ഷിസങ്കേതം സ്ഥിതി ചെയ്യുന്നത്‍.
ആലുവായിൽ നിന്ന് കോതമംഗലത്തേക്ക് ബസ് സർവീസുണ്ട്.
ആ വഴിയിലൂടെ യാത്രചെയ്തു വന്നാൽ കോതമംഗലത്തു  നിന്ന് തട്ടേക്കാടിനു ബസ്സ് ലഭിക്കും.
ഇപ്പോൾ വനത്തിലെയ്ക്കുള്ള പ്രധാന കവാടം വഴിയുള്ള പ്രവേശനം വനംവകുപ്പ് താൽകാലികമായി  നിർത്തിയിരിക്കുകയാണ്.
ഇതും കൂടി
കേരള വനം വകുപ്പ് ചിത്രശാല Ceylon Frogmouth (Sri Lankan Frogmouth), surroundings of Thattekad Bird Sanctuary View of Periyar from Pappitta Bird Trail A landscape at Thattekad Bird Sanctuary A landscape at Thattekad Bird Sanctury Thattekad Reservoir Thattekkad Bird Sanctuary Trail തട്ടേക്കാട് പക്ഷി സങ്കേതം - ബോട്ടിങ് അവലംബം കൂടുതൽ അറിവിന്‌ Thattekad Bird Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.indiantigers.com/thattekkad-wildlife-sanctuary.html Archived 2006-05-07 at the Wayback Machine .
http://www.birdskerala.com/html/main/thatt.htm
പരിസ്ഥിതിയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഡോ. വി.എം. ഗവൺമെന്റ് മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Dr.
_M.
_Government_Medical_College
മഹാരാഷ്ട്രയിലെ സോലാപൂരിൽ സ്ഥിതി ചെയ്യുന്ന ഒരു മെഡിക്കൽ കോളേജാണ് ഡോ. വൈശമ്പായൻ മെമ്മോറിയൽ ഗവൺമെന്റ് മെഡിക്കൽ കോളേജ് .
കോളേജിന് അതിന്റെ സ്ഥാപകനായ ഡോ. വിഷ്ണു ഗണേഷ് വൈശമ്പായന്റെ (1893-1964) പേരാണ് നൽകിയിരിക്കുന്നത്.
ഇന്ത്യയിലെ മഹാരാഷ്ട്ര സംസ്ഥാന സർക്കാരിന്റെ കീഴിലാണ് കോളേജ് പ്രവർത്തിക്കുന്നത്, മുംബൈയിലെ മെഡിക്കൽ എജ്യുക്കേഷൻ ആൻഡ് റിസർച്ച് ഡയറക്ടറേറ്റാണ് ഇത് നിയന്ത്രിക്കുന്നത്.
തൊഴിലാളികൾ കൂടുതലുള്ള സോലാപൂർ പോലുള്ള നഗരത്തിലെ ഈ മെഡിക്കൽ കോളേജ് ഡോ. വിഷ്ണു ഗണേഷ് വൈശമ്പയൻ കണ്ട സ്വപ്നമായിരുന്നു.
22 വർഷത്തെ അർപ്പണബോധത്തിനും കഠിനാധ്വാനത്തിനും ശേഷം 1963 ൽ ഈ കോളേജ് സ്ഥാപിതമായപ്പോൾ അദ്ദേഹത്തിന്റെ സ്വപ്നം സാക്ഷാത്കരിച്ചു.
തുടക്കത്തിൽ ഒരു സ്വകാര്യ സ്ഥാപനമായിരുന്ന ഈ കോളേജ് 1974-ൽ മഹാരാഷ്ട്ര സർക്കാർ ഏറ്റെടുത്തു.
നിലവിൽ കോളേജിൽ ബിരുദ, ബിരുദാനന്തര മെഡിക്കൽ കോഴ്സുകൾ നടത്തുന്നു.
സമീപകാലം വരെ കോലാപ്പൂരിലെ ശിവാജി സർവകലാശാലയോടായിരുന്നു കോഴ്‌സുകൾ അഫിലിയേറ്റ് ചെയ്‌തിരുന്നത്.
ബിരുദ, ബിരുദാനന്തര കോഴ്‌സുകൾ ഇപ്പോൾ 5000-ത്തോളം മെഡിക്കൽ ബിരുദധാരികളുള്ള മഹാരാഷ്ട്ര യൂണിവേഴ്‌സിറ്റി ഓഫ് ഹെൽത്ത് സയൻസസ്, നാസിക്കിൽ അഫിലിയേറ്റ് ചെയ്തിട്ടുണ്ട്.
എല്ലാ വർഷവും ഈ മെഡിക്കൽ സ്‌കൂൾ പൊതു പ്രവേശന പരീക്ഷയിൽ സംസ്ഥാനത്തെ മികച്ച 1 ശതമാനം റാങ്കിലുള്ള വിദ്യാർത്ഥികളെ പ്രവേശിപ്പിക്കുന്നു.